Els xiquets i xiquetes de Burjassot coneixeran a un expert en la gestió emocional, El Monstre de Colors, amb una vesprada d’Animació Lectora
2025-07-24

La Regidoria de Promoció del Valencià de l’Ajuntament de Burjassot que dirigeix Estefanía Ballesteros, a través d’AVIVA Burjassot, en col·laboració amb les Biblioteques Municipals té el gust de presentar a tots els xiquets i xiquetes de Burjassot que encara no el coneguen a un personatge que serà de gran rellevància, tant per a ells, com per als seus pares i mares. Es tracta de El Monstre de Colors, el famosíssim monstre creat per la il·lustradora i autora Anna Plenes que, de la mà de Rebombori Cultural, visitarà la Biblioteca Infantil divendres que ve 4 d’abril, a les 18 h, en una vesprada d’Animació Lectora emocionalment molt útil.

L’activitat, en valencià i a través d’un entretingut contacontes posat en escena per Rebombori Cultural, introduirà als més menuts en el món de les emocions, abordades de manera divertida. Serà amb l’ajuda d’este acolorit monstre que, per a entendre-les, classifica les emocions per colors. Hi haurà també marionetes convidades i, per descomptat, música.

Temes com la salut mental, l’educació emocional, la importància de la comunicació, l’empatia, la resolució de conflictes, o el benestar emocional, tractats tots ells des de la mirada infantil, s’abordaran en una animació de la qual gaudiran els xiquets i les xiquetes presents, però també els seus majors responsables, els quals rebran ferramentes útils per a gestionar les emocions dels seus fills i filles, a casa.